ข้อบังคับเจ้าพนักงานจราจรจังหวัดสมุทรปราการ ว่าด้วยการกำหนดเขตห้ามจอดรถในถนนกิ่งแก้ว เขตพื้นที่อำเภอบางพลี
ข้อบังคับเจ้าพนักงานจราจรจังหวัดสมุทรปราการ
ข้อบังคับเจ้าพนักงานจราจรจังหวัดสมุทรปราการ
ว่าด้วยการกำหนดเขตห้ามจอดรถในถนนกิ่งแก้ว
เขตพื้นที่อำเภอบางพลี
 

ด้วยได้เกิดปัญหาการจราจรติดขัดในถนนกิ่งแก้ว
ตั้งแต่เขตติดต่อลาดกระบังถึงถนนบางนา - ตราด ทั้งสองฝั่ง
เนื่องจากมีรถบรรทุกขนาดใหญ่ จอดรถในลักษณะกีดขวางการจราจรตลอดเส้นทาง
โดยไม่คำนึงถึงความปลอดภัยของผู้ใช้รถใช้ถนน
ประชาชนไม่สามารถขับขี่รถเข้าซอยได้อย่างสะดวก
อีกทั้งถนนเส้นนี้ยังเป็นเส้นทางสู่สนามบินสุวรรณภูมิ
เป็นที่ตั้งของโรงงานอุตสาหกรรมขนาดใหญ่ แหล่งชุมชนหมู่บ้านจัดสรรจำนวนมาก
จากการประชุมคณะกรรมการตรวจสอบและติดตามการบริหารงานตำรวจสถานีตำรวจภูธรบางแก้วได้พิจารณาและมีมติให้ออกเป็นข้อบังคับเจ้าพนักงานจราจร
จังหวัดสมุทรปราการ กำหนดเขตห้ามจอดรถในถนนกิ่งแก้ว

ฉะนั้น เพื่อเป็นการอำนวยความสะดวกการจราจร และความปลอดภัย
อาศัยอำนาจตามความในมาตรา ๑๓๙ (๒) แห่งพระราชบัญญัติจราจรทางบก พ.ศ. ๒๕๒๒
ผู้บังคับการตำรวจภูธรจังหวัดสมุทรปราการ
ในฐานะเจ้าพนักงานจราจรจังหวัดสมุทรปราการ จึงออกข้อบังคับเจ้าพนักงานจราจรไว้ ดังต่อไปนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดสมุทรปราการ ว่าด้วยการกำหนดเขตห้ามจอดรถในถนนกิ่งแก้ว
เขตพื้นที่อำเภอบางพลี

ข้อ ๒ ห้ามจอดรถทุกชนิดในถนนกิ่งแก้ว
ตั้งแต่เขตติดต่อลาดกระบัง กิโลเมตรที่ ๑๒.๔๐๐ ถึงกิโลเมตรที่ ๒๑.๙๐๐ ถนนบางนา -
ตราด ทั้งสองฝั่งถนน ยกเว้นวันอาทิตย์

ข้อ ๓[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๔ ระเบียบ
ข้อบังคับใด ที่ขัดแย้งกับข้อบังคับนี้ให้ยกเลิก และให้ใช้ข้อบังคับนี้แทน


ประกาศ
ณ วันที่ ๖ กรกฎาคม พ.ศ. ๒๕๕๕
พลตำรวจตรี
จิตติ รอดบางยาง
เจ้าพนักงานจราจรจังหวัดสมุทรปราการ










ปริยานุช/ผู้จัดทำ
๒๙ สิงหาคม
๒๕๕๕

ชาญ/ผู้ตรวจ
๕ กันยายน ๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๑๒๘ ง/หน้า ๕๙/๒๓ สิงหาคม ๒๕๕๕